התנקשויות במדעני גרעין איראנים

בין השנים 2010 ל-2020 נהרגו חמישה מדעני גרעין איראנים (מסעוד עלי-מוחמאדי, מג'יד שהריארי, דריוש רזאיינג'אד, מוסטפא אחמדי רושן ומוחסן פח'רי-זאדה) בהתנקשויות שיוחסו למקורות זרים. רזאיינג'אד נורה למוות על ידי מתנקשים רכובים על אופנועים, בעוד ששהריארי ואחמדי רושן נהרגו ממטענים שהוצמדו למכוניותיהם.<ref name="Time"></ref> גם בפריידון עבאסי-דוואני ניסו להתנקש על ידי הצמדת מטען לרכבו תוך כדי נסיעה, אך הוא שרד.<ref name="Ahmadi"></ref><ref name="Time line"></ref>

ממשלת איראן האשימה את ישראל במעורבות בהתנקשויות במטרה לשבש את תוכנית הגרעין האיראנית. בשנים 2011 ו-2012 עצרו השלטונות האיראניים מספר איראנים שנטען כי ביצעו את מסע החיסול מטעם המוסד למודיעין ולתפקידים מיוחדים. על פי דיווחים, שירותי הביון המערביים ופקידים אמריקאים אישרו את המעורבות הישראלית בחיסולים.<ref name="Independent"></ref><ref name="undeclared"></ref> שר הביטחון לשעבר, משה יעלון אמר: "נפעל בכל דרך ואיננו מוכנים לסבול "איראן גרעינית". אנחנו מעדיפים שזה ייעשה באמצעות סנקציות, אבל בסופו של דבר ישראל צריכה להיות מסוגלת להגן על עצמה."<ref name="JP-Spiegel"></ref>

על פי הדיווחים, סדרת ההתנקשויות הופסקה ב-2013 בעקבות לחץ דיפלומטי מצד ארצות הברית, שניסתה להגיע להסכם שיעכב את תוכנית הגרעין האיראנית.<ref name="independent_8aug2015"></ref><ref name="arutzsheva_7aug2015"></ref> לפי רשת NBC, שני פקידים בכירים בארצות הברית אישרו שארגון מוג'אהדין ח'לק "מומן, אומן וחמוש על ידי ישראל" לשם התנקשות במדעני גרעין איראנים; <ref></ref> פקיד בכיר במחלקת המדינה של ארצות הברית הכחיש זאת מאוחר יותר, ואמר שהארגון לא היה מעורב בהתנקשויות במדעני גרעין איראנים.<ref name=":3"></ref><ref name=":4"></ref>

== תקריות ==
ברשימה זו שבעה אירועים שקשורים להתנקשויות, ביניהם אחד שבו הקורבן שרד ואחד בו ההתנקשות לא אושרה רשמית.
{| class="wikitable"
|+
!
! colspan="2" |הקורבן
! colspan="3" |ההתנקשות
!
|-
!תאריך
!שם
!מקצוע<ref></ref>
!שיטה <ref></ref>
!מיקום
!תוצאה
!הערות
|-
|15 בינואר 2007<ref name=":2"></ref>
|ארדשיר חוסיינפור
|פרופסור, בעל ידע נרחב באלקטרומגנטיות
|שאיפת גז או הרעלת קרינה<ref name="Ardeshir"></ref>
|שיראז
|מת
|הדעות חלוקות בנוגע לחיסולו. ישנם הטוענים כי נהרג בתאונה.<ref name="xinhua_5feb2007"></ref> אחותו טענה כי הוא נהרג על ידי משמרות המהפכה.<ref name=":0"></ref>
|-
|12 בינואר 2010<ref name="M-A"></ref>
|מסעוד עלי-מוחמאדי
|פרופסור, מומחה בתורת השדות הקוונטית ובפיזיקת חלקיקים
|פצצה בשלט רחוק שהוצמדה לאופנוע
|טהראן
|נהרג
|איראן עצרה מספר חשודים בחיסול<ref></ref> ולבסוף הוצא אחד מהם להורג לאחר שהודה כי הרג את עלי-מוחמאדי בהוראת המוסד.<ref></ref><ref name="Indep"></ref>
|-
|29 בנובמבר 2010<ref name="BBC"></ref>
|מג'יד שהריארי
|מהנדס גרעין, מומחה בשינוע נייטרונים
|פצצה שהוצמדה לרכבו על ידי אופנוע
|טהראן
|נהרג
| rowspan="2" |שהריארי ועבאסי-דוואני לימדו באותה אוניברסיטה וניסיון החיסול של שניהם קרה כמעט בו זמנית.
|-
|29 בנובמבר 2010<ref name="Mehr"></ref>
|פריידון עבאסי-דוואני
|פרופסור, מדען גרעין ומנהל
|פצצה שהוצמדה לרכבו על ידי אופנוע
|טהראן
|שרד
|-
|23 ביולי 2011<ref name="dawn"></ref>
|דריוש רזאיינג'אד
|פיזיקאי, מומחה בשינוע נייטרונים
|נורה על ידי מתנקשים רכובים על אופנוע
|טהראן
|נהרג
|
|-
|11 בינואר 2012<ref name="Time2"></ref>
|מוסטפא אחמדי רושן
|פרופסור, חוקר יצור של ממברנות סינתטיות לשם אפוזיה – חלק מתהליך העשרת אורניום
|פצצה שהוצמדה לרכבו על ידי אופנוע
|טהראן
|נהרג
|
|-
|27 בנובמבר 2020
|מוחסן פח'רי-זאדה
|פרופסור, מדען גרעין וראש תוכנית הגרעין של איראן
|נורה על ידי מקלע בשלט רחוק
|דמבאנד
|נהרג
|
|}

== לקיחת אחריות ==
לא נלקחה אחריות על ידי אף גוף לחיסולים. בין ההשערות הרווחות בנוגע לגוף שביצע את ההתנקשויות נמנים המוסד הישראלי, קבוצות איראניות המתנגדות למשטר, סוכנים ממדינות ערביות המתנגדות לממשל האיראני וארצות הברית.<ref name="Independent"></ref><ref name="haaretz_9feb2012"></ref><ref name="Telegraph"></ref>

איראן האשימה את ישראל וארצות הברית בהתנקשויות.<ref name="Time"></ref> מזכירת המדינה של ארצות הברית לשעבר, הילרי קלינטון, הכחישה מכל וכל מעורבות בהתנקשויות.<ref name="Telegraph"></ref> ישראל לא אישרה ולא הכחישה מעורבות בהתנקשויות.<ref name="independent_8aug2015"></ref><ref name="arutzsheva_7aug2015"></ref>

בתחילת 2011, הודה מג'ד פאשי בהתנקשות במסעוד עלי-מוחמאדי בטלוויזיה האיראנית. הוא טען כי אומן לכך בתל אביב. כשנה לאחר מכן הוא הוצא להורג בתלייה.<ref name="Time"></ref><ref name="Terror club"></ref> <ref></ref>

לפי מגזין טיים, גורמי מודיעין מערביים אישרו את זיהוין של שתי טבעות ריגול הקשורות למוסד על ידי המודיעין האיראני.<ref name="Independent"></ref><ref name="undeclared"></ref> לדברי העיתונאי דן רביב, בכירי המוסד "כעסו והזדעזעו" כשראו את נכסי המודיעין שלהם מוצגים בטלוויזיה האיראנית.<ref name="CBC"></ref> המגזין טען בנוסף כי איראן ניסתה להגיב על ההתנקשויות על ידי ארגון חפוז של 20 מתקפות על נציגויות ישראליות בעולם, אך כשלה בכולן.

על פי הדיווחים, מסע ההתנקשויות במדעני גרעין איראניים הסתיים ב-2013 בעקבות לחץ על ישראל מצד ממשל אובמה בשל הניסיון שלהם להגיע להסכם גרעין עם איראן.<ref name="CBC"/><ref name="independent_8aug2015"></ref><ref name="arutzsheva_7aug2015"></ref> בנוסף דווח כי בכירי מוסד החלו לסבור שהחיסולים מסוכנים מדי לפעילים שלהם באיראן, ושהם מתמקדים בלמצוא הוכחות להפרת הסכמי הגרעין שעליהם חתומים האיראנים.<ref name="CBC"></ref>

== תגובות ==
אנדרטה למדענים איראנים שנרצחו.
ממשלת ארצות הברית גינתה את ההתנקשויות מבלי לציין מי גרם להם.<ref name="CNN"></ref> עם זאת, כמה פוליטיקאים אמריקאים תמכו בחיסולים כמו יו"ר בית הנבחרים לשעבר ניוט גינגריץ', והמועמד לנשיאות ריק סנטורום.<ref name="CNN" />

דובר צה"ל לשעבר, האלוף יואב מרדכי, אמר כי אין לי מושג מי ניסה להתנקש במוסטפא אחמדי רושן אך לא הביע צער על חיסולו.<ref name="CNN"></ref> מהדי חסן גינה את ההתנקשויות בחריפות בעיתון הגרדיאן וכתב: "התנקשות היא מילה מנומסת יותר לרצח... כמה ערכים עוד ננטוש בשם ההגנה על ביטחון? אנו מאשרים לממשלות להרוג בני אדם בחשאי, בלי פיקוח או אחריות – אילו עוד דברים נעז לאפשר לה?".<ref name="Ahmadi"></ref>

ההיסטוריון מייקל ברליי השווה את ההתנקשויות להפגזת אתרי רקטות V-2 של הנאצים על ידי בעלות הברית. לדבריו "המטרה מקדשת את האמצעים" במקרים כאלו – המדענים אינם סתם חוקרים אלא הם תורמים ומניעים תוכניות מסוכנות, וחיסולם יכול למנוע זאת. הוא הזהיר בנוסף שאם ישראל תמשיך בהתנקשויות איראן עשויה לעשות זאת גם.<ref name="Telegraph2"></ref>

המנהיג העליון של איראן עלי ח'אמנאי גינה את ההתנקשויות ואמר כי "הפשעים הנתעבים של מי שמנסים לדכא את הצמיחה המדעית של האומה האיראנית נחשפו – אך אין ספק שמול האיבה המדענים, הפרופסורים והחוקרים האיראנים יסכלו את התוכניות המרושעות [של האויב]... מות הקדושים של המדענים הבולטים האלה... כיבד את הקהילה המדעית". <ref></ref>

== ראו גם ==
* סיכול ממוקד
* ההתנקשות במוחסן פח'רי-זאדה
* הפיצוצים באיראן (2020)
*

==קישורים חיצוניים==

== הערות שוליים ==

קטגוריה:איראן: פוליטיקה
קטגוריה:תוכנית הגרעין האיראנית
קטגוריה:יחסי איראן–ישראל
קטגוריה:סכסוך איראן-ישראל